Diari Oficial de la Generalitat Valenciana


Sumari del DOGV 1276, del 02-04-1990 (1990/817035)

ORDRE de 2 de març de 1990, de la Conselleria d'Obres Públiques, Urbanisme i Transports, sabre modificació de les tarifes dels serveis regulars permanents d'ús general de transport de viatgers per carretera.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/03/02/(1)/dof/vci/html**

### Dades del document

Número de DOGV
:   1276

Data del DOGV
:   02-04-1990

Secció del DOGV
:   DISPOSICIONS GENERALS

Número del document
:   1990/817035


Data del document
:   02-03-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 2 de maig de 1990, de la Conselleria d'Obres Públiques, Urbanisme i Transports, sobre modificació de les tarifes dels serveis regulars permanents d'ús general de transports de viatgers per carretera.  
La política tarifària de la Generalitat Valenciana, es concreta en una revisió anual de les tarifes vigents per a l'adaptació progressiva d'aquestes a la realitat dels costos de cada servei públic.  
Tenint en compte, doncs, la competència exclusiva que la Generalitat Valenciana ostenta en matèria de transports terrestres, l?itinerari dels quals discorre íntegrament dins del límits territorials d'aquesta, mitjançant aquesta Ordre es fa la revisió de les tarifes dels serveis públics regulars de transport de viatgers per carretera per a l'any 1990.  
Es per això que, fent ús de les atribucions que cm confereixen l'article 35.e) de la Llei de Govern Valencià i el Decret 158/1987, de 21 de setembre, del Consell de la Generalitat Valenciana, pel qual s'aprovava el Reglament Orgànic i Funcional de la Conselleria d'Obres Públiques, Urbanisme i Transports.  
ORDENE:  
Article primer  
Per l'any 1990 les empreses concessionàries de serveis públics regulars de transports de viatgers, equipatges i encàrrecs per carretera, l?itinerari dels quals transcórrega íntegrament per la Comunitat Valenciana, podran sol·licitar a la Direcció General de Transports l?increment de les seues tarifes a través dels procediments següents de revisió individualitzada.  
1. Les empreses concessionàries que s'hagen acollit amb anterioritat al procediment de revisió individualitzada podran sol·licitar l'actualització de la fórmula polinòmica, d'acord amb els coeficients de variació establerts en l'annex d'aquesta Ordre.  
2. Les empreses concessionàries que sol·liciten per primera vegada la revisió individualitzada de les seues tarifes, o les que ho hagen fet anteriorment i desitgen una revisió de la seua fórmula polinòmica per considerar que aquesta ha tingut modificacions substancials, adjuntaran a la sol·licitud un estudi econòmic de cada concessió per a la qual es demana l'augment i el quadre de descomposició de costos, el format del qual se'ls facilitarà als Serveis Territorials de la Direcció General de Transports.  
Article segon  
1. En les concessions que estigueren sotmeses anteriorment al procediment de revisió individualitzada i que tingueren, per tant, determinada la seua estructura de costos, la Direcció General de Transports podrà autoritzar un augment que pot arribar a un límit màxim del 7 per 100, per aplicació de la fórmula polinòmica d'acord amb els coeficients d'actualització establerts en l'annex d'aquesta Ordre.  
Això no obstant, l'augment amb caràcter generalitzat serà d'un 5 per 100 per a les concessions que segons que disposa el paràgraf anterior, no superaven aquest percentatge.  
En aquelles concessions que se sotmeten per primera vegada al procediment de revisió individualitzada, la Direcció General de Transports, segons la documentació aportada, podrà autoritzar els augments resultants, dins dels límits aprovats, determinant-ne l?estructura de costos, que servirà de base a futures revisions tarifàries.  
2. Si la Direcció General de Transports considerava convenient, segons les sol·licituds d'increment presentades, concedir un augment superior a l?establert en el paràgraf anterior, trametrà una proposta, adjunta a un estudi, on justifique degudament la pujada que es proposa a la Junta Superior de Preus per al seu informe, com a tràmit previ per a l'autorització per part de la Comissió Delegada del Govern per a Assumptes Econòmics.  
Article tercer  
L?elevació de les tarifes que, si fa al cas, corresponga, serà d'aplicació als mínims de percepció.  
Quan ho aconsellen circumstàncies específiques, les empreses concessionàries podran sol·licitar en la seua petició d'increment individualitzat l'aplicació de tarifes especials per als dies festius, cosa que podrà ser autoritzada per la Direcció General de Transports si quedava justificada suficientment aquesta aplicació.  
Article quart  
Les empreses que siguen titulars de diverses concessions i realitzen els seus serveis principalment dins d'una mateixa comarca i tinguen tarifes viatger-kilòmetre distintes per a cadascuna de les concessions, podran sol·licitar a la Direcció General de Transports la igualació de les seues tarifes, sempre que l'increment mitjà de totes no supere els límits establerts anteriorment.  
Article cinqué  
Les empreses concessionàries que tinguen vehicles amb aire condicionat, podran sol·licitar-ne un suplement tarifari per aquest concepte, i per aconseguir això hi hauran de presentar, junt amb la seua sol·licitud, la relació de vehicles amb aire condicionat.  
Per calcular la quantia de l?esmentat suplement, s'aplicarà la fórmula següent:  
SAI = 0,1181 + (0,1111 T /365 )  
Sai: suplement per aire condicionat per viatger/kilòmetre  
T. Nombre mitjà de dies a l'any en els quals la temperatura màxima supera els vint graus centígrads en el trajecte de la concessió, d'acord amb les dades de l'Institut Nacional de Meteorologia.  
Article sisé  
Les empreses que no opten pel sistema previst en l'article anterior, podran elevar fins a 0,1180 DLK/Viatger Km la quantitat que s'ha de percebre per suplement per aire condicionat en les expedicions que realitzen amb l?equip en funcionament.  
En els quadres de tarifes exposats al públic hauran de fer-se constar els serveis amb vehicles dotats d'aire condicionat autoritzats per al cobrament d'un suplement tarifari per aquest concepte.  
Article seté  
Les empreses concessionàries disposaran d'un termini de seixanta dies, a partir de l'entrada en vigor d'aquesta Ordre, per tal presentar-hi les sol·licituds de revisió tarifària, i després de l'autorització de l'augment corresponent hauran de sotmetre a l'aprovació dels Serveis Territorials de la Direcció General de Transports els quadres de tarifes d'aplicació que inclouran totes les pujades autoritzades, inclòs l?assegurança Obligatòria de Viatgers, els impostos corresponents i els suplements per aire condicionat i cànons d'estació, si s'escau.  
Article vuité  
En presentar els esmentats quadres de tarifes, les empreses concessionàries podran sol·licitar al Servei Territorial de Transports corresponent, l'arrodoniment del preu total per a tots els bitllets.  
Aquest arrodoniment es realitzarà, per excés o per defecte, al múltiple de cinc pessetes mes pròxim segons hi corresponga, i en cap cas suposarà variació en les tarifes base autoritzades en cada concessió. Quart els mínims de percepció resultant de l'elevació de tarifes seran inferiors a cinquanta-cinc pessetes, s'autoritzarà l'arrodoniment per excés en qualsevol cas.  
DISPOSICIONS FINALS:  
Primera  
Queda derogada l?Ordre de 19 de setembre de 1989 de la Conselleria d'Obres Públiques, Urbanisme i Transports, en tot allò que s'opose al que disposa aquesta Ordre.  
Segona  
La Direcció General de Transports dictarà les instruccions que, si ve al cas, calga per a l?execució i el desplegament d'aquesta Ordre, que entrarà en vigor l?endemà de la publicació en el Diari Oficial de la Generalitat Valenciana.  
València, 2 de març de 1990.  
El Conseller d'Obres Públiques, Urbanisme i Transports,   
EUGENI BURRIEL DE ORUETA  
ANNEX  
Coeficients que s'han d'aplicar a la fórmula polinòmica  
Personal 1?0750  
Amortització 1?0200  
Finançament 1?1400  
Segurs 1?2000  
Reparació i conservació 1?0400  
Combustibles i lubricants 1?0000  
Pneumàtics 1?0000  
Peatge i cànons 1?0900  
Diversos 1?0550


Còpia Permalink ELI